Source: https://spletnicasopis.eu/2019/10/03/30-pogacnikovih-sodnikov-anonimno-trdi-da-jih-ni-strah/
Timestamp: 2020-06-07 02:03:33+00:00

Document:
Sodnike, ki protestirajo, da jih ni strah, je strah razkriti svoja imena – Spletni časopis
Sodnike, ki protestirajo, da jih ni strah, je strah razkriti svoja imena
Peter Jančič | 03/10/2019 | Politika, trend | 1 komentar
Okrožno sodišče v Ljubljani, ki ga vodi višji sodnik Marjan Pogačnik, je včeraj objavilo protestno izjavo 30 sodnikov kazenskega, specializiranega in preiskovalnega oddelka na medijske izjave okrožnega sodnika svetnika Zvjezdana Radonjića, v kateri odločno zavračajo, da bi bili prestrašeni ali ustrahovani in da bi morali paziti, da se komu ne zamerijo.
Neverjetna pa je ta izjava, ki jo je objavilo sodišče samo, zaradi tega, ker so jo objavili brez imen in priimkov sodnikov, ki to trdijo in protestirajo proti trditvam sodnika Radonjića.
Izjava brez imen in priimkov je čista sramota od protesta. Po informacijah iz sodišča so imena prikrita celo na zahtevo podpisnikov protesta samih.
Še svojih lastnih imen si, ko kritizirajo kritičnega posameznega sodnika, ki se ne skriva, ti sodniki ne upajo razkriti, bi lahko sklepali po tej povsem nenavadni objavi. Popolnoma nejasno pa je, česa se bojijo in zakaj ni zraven izjave podpisov, če se na sodišču že hvalijo z množičnostjo.
Medijev nepodpisana izjava menda 30 sodnikov, vsaj po prvih reakcijah, ni nič zmotila. Kar je tudi nenavadno. Škandalozno, celo.
Takšna je anonimna izjava 30 “pogumnih” sodnikov, katerih imena in priimke na sodišču javnosti prikrivajo:
Ko sem včeraj popoldan izjavo nepodpisanih sodnikov opazil, sem skušal preveriti, kako so lahko to objavili brez podpisov teh 30 sodnikov, če res kaj protestirajo.
Je namreč v hudo sramoto tudi sodišču.
A ne v službi za stik z javnostjo in ne v kabinetu šefa sodišča višjega sodnika Marjana Pogačnika nekaj po 16 uri niso dvigovali telefonov.
Danes nekaj pred poldnevom pa so iz okrožnega sodišča vendarle pojasnili, ker sem večkrat poklical tja tudi danes, da so se za način objave na spletni strani sodišča odločili sodniki sami in da vodstvo, pod katerega pristojnost sodi ta stran, ni določalo načina objave.
Da bodo prikrili svoja imena, so torej odločili sodniki, ki so protest podpisali, sami.
Marjan Pogačnik pa, sem izvedel, ko sem preverjal v njegovem uradu, je že dalj časa na službeni poti in ni odločal v tem primeru.
Mimogrede, vseh sodnikov na tem sodišču je 99, ali dobra desetina vseh v državi.
Objavljam spisek vseh sodnikov na tem sodišču, tudi iz oddelkov, ki niso podpisali te izjave. Imena sodnikov niso državna skrivnost ali osebni podatek. So pa sodniki kazenskega in preiskovalnega oddelka navedeni na začetku.
Celoten spisek vseh sodnikov, slaba tretjina je torej podpisala izjavo, na tem sodišču je takšen:
Sonja Ilovar Gradišar, podpredsednica sodišča
Marko Češnovar – dodeljen na Sodni svet
Živa Zaplotnik – dodeljena na Vrhovno sodišče RS
Marjeta Metka Kapler
Alenka Klemenčič – dodeljena na Sodni svet
Nadja Marolt, vodja oddelka
Mirjana Reberc
Maja Rozman – dodeljena na Sodni svet
Irena Jeraj Kuhar
Andreja Simsič – dodeljena na Vrhovno sodišče RS
Katarina Vodopivec
Urška Gašperin
Barbara Fajdiga Jadek
Sergeja Jeras – razporejena na Okrajno sodišče v Domžalah
Lidija Ravbar – razporejena na Okrajno sodišče na Vrhniki
Barbara Zakelšek Humar – dodeljena na Vrhovno sodišče RS
Ksenija Zeilhofer Orehek
Po objavi članka nobeden od podpisanih sodniki še ni protestiral, da niso krivi za sramoten način obveščanja javnosti na sodišču, ki ga vodi Marjan Pogačnik.
V spletnem časopisu sem pa tudi službo za odnose z javnsotmi okrožnega sodišča opozoril, da bo spletni časopis imena vseh sodnikov, če se bodo prenehali skrivati, objavil.
Javnost ima pravico vedeti, kdo so. Izjavo so podpisovali v službenem času o službenih zadevah in s prikrivanjem kratijo pravico javnosti do obveščenosti.
Prvotni članek sem, ko gre za spisek sodnikov, rahlo popravil, da je bolj jasno iz katerih oddelkov so podpisniki in iz kateri oddelkov ni podpisnikov.

References: sodišče 
 sodišče 
 sodišče 
 sodišče 
 sodišče 
 sodišče 
 sodišče